open-index/open-wikipedia-markdown huggingface dataset:
Cindy Sherman

**Cynthia ”Cindy” Morris Sherman** (s. 19. tammikuuta 1954) on yhdysvaltalainen nykytaiteilija. Hänet tunnetaan erityisesti valokuvistaan, joilla hän pyrkii herättämään keskustelua naisen asemasta yhteiskunnassa ja mediassa.

## Varhaiset vuodet

Cindy Sherman syntyi 19. tammikuuta 1954 Glen Ridgessä, New Jerseyn osavaltiossa viisilapsisen perheen nuorimmaiseksi. Pian hänen syntymänsä jälkeen perhe muutti Huntingtoniin New Yorkin Long Islandille. 

Sherman kiinnostui kuvataiteesta Buffalo State Collegessa, jossa hän aluksi opiskeli maalausta, mutta vaihtoi pian pääaineekseen valokuvauksen.

Buffalossa oli vireä taidekenttä 1970-luvulla, ja opintojensa aikana Sherman tutustui monta kautta käsitteelliseen nykytaiteeseen sekä eri medioiden välisiin taidekokeiluihin.

## Taide

Sherman kuvaa tyypillisimmin itseään erilaisissa asuissa, ja hänen kuvansa ovat voimakkaasti intertekstuaalisia viitaten esimerkiksi popkulttuuriin tai elokuviin. Hänen tunnetuimmat teossarjansa ovat *Untitled Film Stills* (1977–1980), jossa Sherman pyrkii imitoimaan 1940–1960-lukujen amerikkalaisten film noir -elokuvien kuvastoa tuoden esiin siihen kuuluvia kliseitä, sekä *Sex Pictures* (1997), jossa esiintyy mallinukkeja voimakkaasti seksuaalisissa asennoissa peilaten naisen passiivista asemaa pornografisessa kuvastossa. 

Sherman on myös työskennellyt muotikuvaajana ja elokuvaohjaajana.

## Lähteet
* http://www.cindysherman.com/index.php
Proteiinifosfataasi 1

**Proteiinifosfataasi 1** on entsyymi, joka katalysoi proteiinien defosforylaatiota eli proteiinien seriini- tai treoniiniaminohappoihin esteröityneiden fosfaattiryhmien hydrolyysiä. Entsyymi on tärkeässä roolissa glykogeenin synteesin ja hajotuksen säätelyssä. Glykogeeniaineenvaihdunnan lisäksi proteiinifosfataasi 1 osallistuu useisiin muihin solutason prosesseihin, muun muassa solusykliin, RNA:n silmukointiin, kalvorakkuloiden fuusioon, ionikanavien toimintaan ja lihasten supistumiseen. Proteiinifosfataasi 1:n EC-numero on EC 3.1.3.16.

## Proteiinifosfataasin toiminta
Proteiinifosfataasi 1 koostuu kahdesta keskenään erilaisesta alayksiköstä. Ihmisellä katalyyttinen alayksikkö on molekyylimassaltaan 37 kDa ja siihen on liittynyt useasta pienemmästä alayksiköstä koostuva säätelyalayksikkö, jonka molekyylimassa on noin 120 kDa. Tämä säätelyalayksikkö sisältää muun muassa glykogeeniin sitoutuvan alueen. Proteiinifosfataasi 1 vaatii kofaktorikseen kalmoduliinin, joka sitoutuu kalsium-ioneihin. Entsyymiä aktivoivia ioneja ovat kalsiumionien lisäksi mangaani ja lisäksi entsyymi vaatii toimiakseen magnesium-ioneja. Proteiinifosfataasi 1:n inhibiittoreita ovat muun muassa siklosporiini, kalykuliinit ja okadaiinihappo.

Proteiinifosfataasi 1 on tärkeä entsyymi glykogeenin metabolian säätelyssä. Se aktivoi glykogeenin synteesiä defosforyloimalla glykogeenisyntaasiin liitettyjä fosfaattiryhmiä ja täten muuttaen sen inaktiivisesta b-muodosta aktiivisempaan a-muotoon. Entsyymi myös inaktivoi glykogeenin hajottamista hydrolysoimalla glykogeenifosforylaasiin liittyneitä fosfaattiryhmiä ja täten muuttaen sen inaktiiviseen muotoon. Kun solut tarvitsevat energiaa ja glykogeenin hajotuksen tulisi aktivoitua, solut erittävät adrenaliinia tai glukagonia. Nämä hormonit aktivoivat proteiinikinaasi A:n, joka inaktivoi proteiinifosfataasi 1 kahdella mekanismilla. Proteiinikinaasi A fosforyloi proteiinifosfataasin säätelyalayksikön siten, että katalyyttinen alayksikkö ei enää kykene sitoutumaan siihen ja tämä inaktivoi proteiinifosfataasi 1:n. Proteiinikinaasi A fosforyloi myös eräitä muita proteiineja, jotka toimivat proteiinifosfataasi 1:n spesifisinä inhibiittoreina ja sitoutuvat entsyymin aktiiviseen alayksikköön estäen sen toiminnan.

## Lähteet
Sindhit

**Sindhit** () ovat sindhiä puhuva etninen ryhmä Sindhin provinssista nykyisestä Pakistanista. Intian jaon jälkeen vuonna 1947 suurin osa hindu- ja sikhisindheistä pakeni nykyiseen Intiaan tai muihin maihin. Nykyään Pakistanin sindhit ovat pääasiassa muslimeja ja Intian sindhit hinduja.

Sindhimuslimien kulttuuri on saanut paljon vaikutteita sufilaisuuden opeista ja perusteista.

## Lähteet

## Aiheesta muualla
Yodogawa-ku

**Yodogawa-ku** () on yksi Osakan kaupungin 24:stä suuralueesta. Se sijaitsee kaupungin pohjoisosassa Yodogawa- ja Kanzakigawa-jokien välissä. Etelässä se rajautuu Yodogawaan ja sen takana Kitan suuralueeseen, idässä Higashiyodogawan suuralueeseen, pohjoisessa Kanzakigawaan ja sen takana Hyōgon prefektuurin Amagasakin kaupunkiin sekä Osakan prefektuurin Suitan ja Toyonakan kaupunkeihin ja lännessä Nishiyodogawan suuralueeseen. Yodogawa-kun pinta-ala on 12,64 neliökilometriä ja siellä on 173&nbsp;146 asukasta (vuonna 2013).

Suuralue on muodostettu vuonna 1925 ja nykyisen nimensä se sai vuonna 1974. Se on kehittynyt ja kasvanut etenkin sen jälkeen, kun Shin-Ōsakan rautatieasema valmistui sen alueelle Tokioon vievän Tōkaidō Shinkansen -suurnopeuslinjan pääteasemaksi. Linjan jatke San’yō Shinkansen kulkeekin suuralueen läpi itä-länsisuunnassa. Alueella toimii erityisesti kaupallisia yrityksiä kuten tukku- ja vähittäisliikkeitä, mutta myös metalli- ja konepajateollisuutta. 

Yodogawan suuraluetta palvelevat Shinkansen-linjojen lisäksi Osakan metron Midōsuji-linja, JR Westin Tōkaidō-päälinja ja Tōzai-linja sekä Hankyū-rautateiden Kioto-linja, Takarazuka-linja ja Kōbe-linja.

## Lähteet

## Aiheesta muualla

*Yodogawan suuralueen internetsivut
Punkaharjun puulajipuisto

**Punkaharjun puulajipuisto** on osa Punkaharjun tutkimusmetsäalueeseen kuuluvaa 1250 hehtaarin maa-alueesta. Tutkimusmetsiä ja puulajipuistoa hallinnoi Metsähallitus ja Metla ohjaa sen hoitoa. Punkaharjun tutkimusmetsässä tutkitaan ulkomaisten puulajien viljelyä ja kasvatusta, havupuiden alkuperiä ja ilmastonmuutoksen vaikutusta niihin ja metsäpuiden geneettistä monimuotoisuutta.

Punkaharjun puulajipuistoon on perustamisvaiheessa vuosina 1929 - 1938 istutettu 72 puulajia. Tällä hetkellä näistä istutuksista on jäljellä 46 lajia, joista 39 on havupuita ja 7 lehtipuita. Puulajipuistoa on uudistettu ja kehitetty 1990-luvun alusta lähtien ja tavoitteena on ollut koota puistoon kaikki alueelle soveltuvat havupuulajit. Nykyisin Punkaharjun arboretumissa on 134 eri lajia ja erikoismuotoa. Alueen metsätalouteen, metsäntutkimukseen ja luonnonsuojeluun voi tutustua tarkemmin merkittyjen, opastustauluin varustettujen reittien avulla. Punkaharjun Puulajipuisto sijaitsee Metsäntutkimuslaitoksen yhteydessä, Suomen metsämuseo Luston vieressä, Punkaharjun Laukansaaressa Finlandiantie 18:ssa.

Punkaharjun tutkimusmetsä alueeseen kuuluu myös Kesälahden Hummovaarassa sijaitseva Lönnrotin petäjä ja Kiteen Puhoksessa sijaitseva yksi Suomen vanhimmista lehtikuusikoista, vuonna 1842 Nils Ludvig Arppen perustama Arppen lehtikuusikko. Tutkimusalueeseen kuuluun Punkaharjun Puulajipuiston vierellä oleva Punkaharjun luonnonsuojelualue ja myös Hytermän luonnonsuojelualueen kolme Puruveden saarta, Pieni-Hytermä, Suuri-Hytermä ja Laviasaari.

## Puupuiston lajisto

Tähän on listattu joitakin lajeja, joita puulajipuistoon on istutettu merkintöjen mukaan. 

## Lähteet

## Aiheesta muualla
* Punkaharjun puulajipuisto ja esittelyreitit Metla.fi 
* Punkaharjun tutkimuspuisto ja luonnonsuojelualue Metla.fi 
* Punkaharjun luonnonsuojelualue Luontoon.fi 
* Puulajipuisto Lusto.fi
Michael Carlsson

**Michael Carlsson** (s. 31. toukokuuta 1972 Ljusdal) on entinen ruotsalainen jääpalloilija ja tällä hetkellä jääpallovalmentaja. 

Michael Carlsson on pelannut käytännössä koko uransa Västerås SK:n vihreä-valkoisessa asussa – kaikkiaan 22 kautta. Yhden kauden hän vieraili Venäjällä Arkangelin Vodnikin riveissä. Hän kuitenkin siirtyi joulukuussa 2012 Köpings IS:n pelaajavalmentajaksi. Kaikkiaan hän on pelannut 524 ottelua ja tehnyt 602 maalia Västeråsin paidassa.

Ruotsin jääpallomaajoukkuetta Carlsson edusti kausina 1999–2004 kaikkiaan 70 kertaa ja MM-kisoihin hän osallistui neljä kertaa, joissa saavutti yhden maailmanmestaruuden, pelasi 20 MM-ottelua ja teki 45 maalia.

Carlsson päätti uransa kaudella 2011 Västeråsin riveissä. Sen jälkeen hän jatkoi 2011–2012 Västeråsin urheilutoimenjohtajana. Hän kuitenkin siirtyi joulukuussa 2012 Köpings IS:n pelaajavalmentajaksi.

## Saavutukset
**Maajoukkueessa**
* 1 MM-kultaa: 2003
* 2 MM-hopeaa: 2001 ja 2004
* 1 MM-pronssia: 1999.  

**Seurajoukkueissa**
* Kuusi Ruotsin-mestaruutta: 1993, 1994, 1996, 1998, 1999 ja 2001 Västeråsin väreissä
* Venäjän-mestaruus: 2004 Vodnikin väreissä
* 4 jääpallon maailmancup-voittoa: 1994, 1997 ja 2000 Västeråsin riveissä sekä 2003 Vodnikin riveissä
* 4 jääpallon Euroopan cup -voittoa: 1993, 1994, 1996 ja 1998 Västeråsin riveissä.

**Henkilökohtaisesti**
* Maalintekijäkuningas 21 maalilla vuoden 2001 MM-kisoissa
* Stor grabbar #217
* Carlssonin Västeråsissa käyttämä paitanumero 19 on jäädytetty ja vedetty ABB Arenan kattoon.

## Lähteet
*International Bandy Database

### Viitteet
Valko-Venäjän ministerineuvosto

**Valko-Venäjän ministerineuvosto** () on toimeenpanovaltaa käyttävä elin Valko-Venäjällä. Hallitusta johtaa pääministeri ja sen nimittää presidentti. Hallitus toimii hallituksen talossa Minskin keskustassa.

## Nykyinen hallitus
Lähde:

## Lähteet

## Aiheesta muualla
Ampumahiihdon maailmancup 2012–2013

**Ampumahiihdon maailmancup 2012–2013** alkoi 25. marraskuuta 2012 Ruotsin Östersundissa ja loppui 17. maaliskuuta 2013 Venäjän Hanti-Mansijskiin.

## Kilpailukalenteri
Ampumahiihdon maailmancupiin kuului yhdeksän kilpailutapahtumaa sekä Nové Městossa, Tšekissä järjestetyt maailmanmestaruuskilpailut. Yhteensä kilpailuja oli sekä miehillä että naisilla 32, joista 26 oli yksilökilpailuja ja kuusi viestejä. Lisäksi ohjelmassa oli kaksi sekaviestiä.

### Miehet

#### Viestit

### Naiset

#### Viestit

### Sekaviestit

## Maailmancupin loppupisteet
### Miehet

#### Kokonaiskilpailu

#### Pikakilpailu

#### Takaa-ajo

#### Normaalimatka

#### Yhteislähtö

#### Viesti

#### Maat

### Naiset

#### Kokonaiskilpailu

#### Pikakilpailu

#### Takaa-ajo

#### Normaalimatka

#### Yhteislähtö

#### Viesti

#### Maat

#### Sekaviesti

## Lähteet
* Kansainvälinen ampumahiihtoliitto (IBU), tietokanta 

### Viitteet
Tiilipäämaluri

**Tiilipäämaluri** (*Clytomyias insignis*) on malurien heimoon kuuluva varpuslintu.

## Levinneisyys
Tiilipäämaluria tavataan Uuden-Guinean saarella Indonesiassa ja Papua-Uudessa-Guineassa. Lajin kannankehitys on vakaa, ja se on luokiteltu elinvoimaiseksi.

## Lähteet
Hard Evidence – Illegal Live Activities 2009

**Hard Evidence – Illegal Live Activities 2009** on suomalaisen black metal -yhtye Goatmoonin konserttitaltiointi. Albumi julkaistiin vuonna 2010.

Kappaleet on nauhoitettu yksityistilaisuudessa Lahdessa sekä konserteissa Tšekissä, Saksassa ja Helsingissä.

## Kappaleet
#
#
#
#
#
#
#
#
#
#

## Aiheesta muualla
* 
*
Isoemumaluri

**Isoemumaluri** (*Stipiturus malachurus*) on malurien heimoon kuuluva varpuslintu.

## Levinneisyys
Isoemumaluria tavataan Manner-Australian lounais- ja kaakkoisosissa sekä Tasmaniassa. Lajin on raportoitu olevan harvinainen, ja sen kannankehitys on laskeva. Sen ei kuitenkaan uskota vielä olevan vaarassa, ja se on luokiteltu elinvoimaiseksi. Isoemumalurin elinympäristöä ovat niityt, pensaikot ja suot. 

## Lähteet
Tanssiaiset

**Tanssiaiset** on tapahtuma, jossa tanssitaan erilaisia tansseja, yleensä paritansseja. Usein pukeutuminen ja tunnelma on juhlavaa.

Tanssiaiset ovat alun perin olleet ylhäisöhuvia. Se on ollut muun muassa seurapiirineideille sopiva seurustelumuoto. Nykyisellään esimerkiksi koulujen päättäjäisissä on tapana pitää tanssiaisia.

## Lähteet

## Aiheesta muualla
Kenny Pavey

**Kenny Pavey** (s. 23. elokuuta 1979 Lontoo) on englantilainen jalkapalloilija. Hän edustaa tukholmalaista AIK:ta.

## Lähteet

## Aiheesta muualla
* Restall, James: Englishman Kenny Pavey is reaching legendary status for AIK In Sweden Telegraph.co.uk. 19.1.2014.
Nuorrutus

**Nuorrutus** on rakenneteräkselle suoritettavaa karkaisua seuraava päästö. Se tehdään melko korkeassa 500–700 °C:n lämpötilassa. Sen ansiosta syntyy hyvä sitkeys, ja myötöraja kohoaa verrattuna murtolujuuteen.

## Lähteet
Goatmoon (EP)

**Goatmoon** on saman nimisen yhtyeen EP-levy. Se julkaistiin vuonna 2009 levymerkillä Bestial Burst.

## Kappaleet
#
#
#
#

## Kokoonpano
* BlackGoat Gravedesecrator – laulu, kaikki instrumentit

### Sessiomuusikot
* Lord Satanachia – laulu
* Harald Mentor – kitara

## Aiheesta muualla
* 
* Goatmoon EP discogs.com -sivustolla
Majoituslait

**Majoituslait** () olivat kaksi Ison-Britannian parlamentin vuosina 1765 ja 1774 säätämää lakia, jotka koskivat sotajoukkojen majoitusta Pohjois-Amerikan siirtokunnissa.

Vuoden 1765 laki velvoitti siirtokuntien viranomaiset kustantamaan ja tarjoamaan siirtokuntien alueille sijoitettujen brittijoukkojen ruuan, juomat, majoituksen ja kuljetuksen. Kyseessä oli itse asiassa lisäys vuosittain uusittuun kapinalakiin (*Mutiny Act*). Uuden lain syynä oli Pohjois-Amerikkaan sijoitetuista joukoista suuren siirtomaasodan ja Pontiacin kapinan vuoksi syntyneiden sotilasmenojen merkittävä kasvu. Kuten samana vuonna säädetty leimaverolaki, myös majoituslaki nähtiin samalla siirtokuntien itsehallintoon puuttumisena, sillä siihen asti siirtokuntalaisten osallistumisesta sotalaitoksen kuluihin olivat päättäneet siirtokuntien edustajakokoukset itse. Lakia vastustettiin erityisesti New Yorkin provinssissa, johon brittijoukkoja oli sijoitettu kaikkein eniten. Kun provinssin viranomaiset uhmasivat majoituslakia, vuoden 1767 Townshendin lakeihin sisällytettiin niin sanottu *Suspending Act*, jolla newyorkilaiset yritettiin pakottaa täyttämään majoitusvelvollisuutensa. Ensimmäisen majoituslain kiistanalaisuuden vuoksi se jätettiin kuitenkin vuonna 1770 uusimatta ja se raukesi.

Toinen majoituslaki oli vuoden 1774 niin sanottuihin sietämättömiin lakeihin sisältynyt lisäsäädös.

Vihattujen majoituslakien perintö näkyy edelleen Yhdysvaltain perustuslain kolmannessa lisäyksessä, joka kieltää tällaisen velvoitteen käytön rauhan aikana.

## Katso myös
* Linnaleiri – vastaava käytäntö Ruotsin valtakunnassa

## Lähteet
Tummaemumaluri

**Tummaemumaluri** (*Stipiturus mallee*) on malurien heimoon kuuluva varpuslintu.

## Levinneisyys
Tummaemumaluria tavataan pienellä alueella Australian kaakkoisosissa. Laji kärsii elinympäristöjen tuhoutumisesta, ja se on vähenemässä nopeasti. Tummaemumaluri on luokiteltu erittäin uhanalaiseksi.

## Lähteet
Varjot (albumi)

**Varjot** on suomalaisen black metal -yhtye Goatmoonin kolmas studioalbumi. Se julkaistiin vuonna 2011 levymerkillä Werewolf Records.

Albumin kansikuvan on toteuttanut Demonos Sova.

## Kappaleet
#
#
#
#
#
#
#
#

## Kokoonpano
* BlackGoat Gravedesecrator – laulu, kitara
* Raakalainen – kitara, bassokitara
* Harald Mentor – bassokitara
* Avenger – rummut, kitara, kosketinsoitin

### Vierailevat muusikot
* Stormheit – puhdas laulu, kuorolaulu
* Skratt – huilu, tinapilli

### Muut tekijät
* Jani Tuominen – valokuvat
* Demonos Sova – kansikuva

## Arvostelut
* Blackmetalreviews.com: 222/666
* Heavy Metal Tribune: 8.7/10
* Kaaoszine: 9/10

## Lähteet

## Aiheesta muualla
* 
* ''Varjot'' discogs.com -sivustolla
Skocznia narciarska im. Adama Małysza

**Skocznia narciarska im. Adama Małysza**, aikaisemmin **Malinka**, on hyppyrimäki Wisłassa Puolassa.

## Historia
Ensimmäinen hyppyrimäki Malinkaan, Wisłan kaupunginosaan, rakennettiin vuonna 1933. Hyppyrimäki remontoitiin ensimmäisen kerran vuonna 1957, jolloin siitä tuli Wisłan suurin ja Puolan toiseksi suurin hyppyrimäki. Seuraava remontti tehtiin vuonna 1967, jolloin rakennettiin uusi puinen vauhtimäki entisen luonnonmäen tilalle, remontissa K-piste asetettiin 96,5 metriin. Seuraavan kerran hyppyrimäkeä remontoitiin vuonna 1995, jolloin K-piste siirrettiin 105 metriin. Hyppyrimäen erikoisuus oli tie, joka piti sulkea harjoituksia ja kilpailuja varten, koska se kulki alastulorinteen läpi.

Adam Małyszin menestyksen myötä 2000-luvun alussa herätti ajatukset hyppyrimäen jälleenrakentamisesta. Lokakuussa 2003 tehtiin ensimmäiset rakennussopimukset ja rakennustyöt aloitettiin vuotta myöhemmin. Uusi K120 HS134 -hyppyrimäki valmistui syksyllä 2008, vuoden myöhässä alkuperäisestä aikataulusta kesällä 2006 sattuneen maanvyörymän vuoksi. Avajaisissa Puolan kesämestaruuskilpailuissa 26.–28. syyskuuta 2008 uuden hyppyrimäen nimeksi virallistettiin Skocznia narciarska im. Adama Małysza. Uuden mäkistadionin erikoispiirre on tie 942, joka kulkee katsomorakennelman alla tunnelissa. Hyppyrimäen alastulorinnettä remontoitiin kesällä 2023.

## Mäkiennätyksen kehittyminen
Mäkiennätyksen 144,5 metriä on hypännyt Andreas Wellinger.

## Kesämäkiennätyksen kehittyminen (miehet)
Kesämäkiennätyksen 137,5 metriä ovat hypänneet Anders Fannemel ja Manuel Fettner.

## Kesämäkiennätyksen kehittyminen (naiset)
Naisten kesämäkiennätyksen 133,5 metriä on hypännyt Sara Takanashi.

## Lähteet
*Skocznia Narciarska im. Adama Małysza skisprungschanzen.com 
*Results – Wisła fis-ski.com 

## Aiheesta muualla
Vasil Baranau

**Vasil Vasiljevitš Baranau** (, ; s. 5. lokakuuta 1972 Zjarauka, Valko-Venäjän SNT) on valkovenäläinen jalkapalloilija. Baranau pelasi keskikenttäpelaajana. Edustaessaan FK Spartak Moskovaa hän voitti Venäjän-mestaruuden neljä kertaa peräkkäin (1998–2001), Venäjän-mestaruuspronssia vuonna 2002 ja Venäjän cupin vuonna 2003.

Baranau pelasi Valko-Venäjän maajoukkueessa 25 A-maaottelua vuosina 1995–2001 ja teki niissä kolme maalia.

## Lähteet
2800-luku

**2800-luku** on tuleva vuosisata, joka käsittää vuodet 2800–2899. Se on kolmannen vuosituhannen yhdeksäs vuosisata.

## Tapahtumia
* **2880**: Apollo-asteroidi (29075) 1950 DA tulee lähelle Maata. Yhteentörmäyksen mahdollisuus on 1/300.

## Lähteet
Melassilaki

**Melassilaki** () oli Ison-Britannian parlamentin vuonna 1733 säätämä laki, jolla määrättiin vero ei-brittiläisistä siirtomaista brittien Pohjois-Amerikan siirtokuntiin tuotavalle melassille, sokerille ja rommille.

Lain tarkoituksena oli suosia Brittiläisen Länsi-Intian sokerinviljelijöitä, jotka muuten eivät luonnonolojen vuoksi kyenneet kilpailemaan hinnoissa Ranskan Länsi-Intian sokerintuottajien kanssa. Pohjois-Amerikan siirtokuntalaiset vastustivat lakia, koska heidän mielestään Brittiläinen Länsi-Intia ei tuottanut tarpeeksi melassia heidän tarpeisiinsa. Melassia käytettiin rommin valmistukseen, joka oli Uudessa-Englannissa merkittävä tuotannonala. Siellä tuotetun rommin hinnan nostaminen melassiveron vuoksi olisi heikentänyt markkinoilla sen kilpailukykyä ja menekkiä. Melassilailla ei siksi ollutkaan käytännön vaikutusta, sillä siirtokuntalaiset kiersivät sitä salakuljetuksella.

Melassilain tilalle säädettiin vuonna 1764 sokerilaki, josta tuli yksi Amerikan vallankumoukseen johtanutta kehitystä lietsoneista kiistanaiheista.

## Lähteet
Tahdon riemuvoitto (albumi)

**Tahdon riemuvoitto** on suomalaisen black metal -yhtye Goatmoonin studioalbumi. Se julkaistiin vuonna 2013 levymerkillä Werewolf Records.

Albumi nauhoitettiin syyskuussa 2012. Sen kolme ensimmäistä kappaletta ovat akustisia versioita yhtyeen aiemmasta tuotannosta.

## Kappaleet
#
#
#
#
#
#
#

## Kokoonpano
* Blackgoat – laulu, kitarat, rummut, tuottaja
* Werwolf – kosketinsoitin, bassokitara, lyömäsoittimet, tuottaja
* Sacarth – kitara
* Skratt – tinapilli, huilu, harppu

## Arvostelut
* Kaaoszine: 8/10

## Lähteet

## Aiheesta muualla
* 
* Tahdon riemuvoitto discogs.com -sivustolla
Nuorttitunturi

**Nuorttitunturi**, **Nuortitunturi**, on tunturi kohdassa, jossa Suomen ja Venäjän raja sekä Sallan ja Savukosken kunnanraja yhtyvät. Sen korkeus on 482 metriä.

Nuorttitunturi sijaitsee Värriön luonnonpuistossa.

## Lähteet
Vaahteraliigan kausi 2002

**Vaahteraliigan kausi 2002** oli Vaahteraliigan 23. kausi. Liigan runkosarja alkoi 1. kesäkuuta 2002 ja Vaahteramalja XXIII pelattiin 31. elokuuta 2002. Runkosarjassa pelattiin yhdeksän joukkueen yksinkertainen sarja, jonka kuusi parasta etenivät pudotuspeleihin.

Porvoon Butchers nousi täksi kaudeksi liigaan East City Giantsin luovuttua sarjapaikasta. Vaahteramaljassa Helsinki Roosters voitti Turku Trojansin pistein 44–20. Pronssia voitti Seinäjoki Crocodiles. Sarjan viimeiseksi jäänyt Varkaus Steelers putosi I-divisioonaan. Kauden jälkeen Vaahteraliigan joukkuemäärää supistettiin kahdeksaan, mikä tiesi myös Oulu Northern Lightsille putoamista sarjatasoa alemmaksi.

## Runkosarja

## Pudotuspelit

## Lähteet
Carrie Hope Fletcher

**Carrie Hope Fletcher** (syntynyt 22. lokakuuta 1992) on englantilainen näyttelijä, kirjailija, muusikko ja videobloggaaja. Hän esiintynyt useissa rooleissa eri musikaaleissa. Hänen YouTube-kanavallaan on yli 600 000 tilaajaa.

## Yksityiselämä
Fletcher varttui South Harrow'ssa, lähellä Lontoota. Hänen veljensä Tom Fletcher soittaa McFly-bändissä. Fletcherin vanhemmat kasvattivat lapsensa musikaalisessa ympäristössä. Fletcherin ensimmäinen näyttelijärooli oli viisivuotiaana Honey Nut Cheerios-mainoksessa.

## Teatteriura
Fletcher sai ensimmäisen musikaaliroolinsa seitsemänvuotiaana Les Misérables-musikaalin nuorena Eponinena. Hän esiintyi yhdeksänvuotiaana Chitty Chitty Bang Bangin Jemimana ja yksitoistavuotiaana Maija Poppanen-musikaalin Jane Banksina. Kesäkuussa 2013 Fletcher korvasi Danielle Hopen Eponinen näyttelijänä Les Misérables-musikaalissa Queen's Theatressa. Fletcher on ainoa englantilainen näyttelijä, joka on esittänyt sekä nuorta että aikuista Eponinea.

## YouTube
Fletcerin ensimmäiset videot hänen YouTube-kanavallaan olivat lähinnä cover-versioita tunnetuista kappaleista tai hänen omaa materiaaliaan. Kun kanavan suosio kasvoi, hän alkoi puhua videoillaan erilaisista aiheista. Fletcher on tehnyt useita videoita kirjoista, saduista, terveestä itsetunnosta, ihmissuhteista ja hänen omasta elämästään. Hän kokee kunniatehtäväkseen toimia kanavansa seuraajien "isosiskona", jonka neuvoja jokainen saa kysyä. Kanavan seuraajat kutsuvat joukkoaan nimellä "Hopefuls", Fletcherin toisen nimen mukaan.

Fletcher on esiintynyt myös YouTube-muusikko Alex Dayn musiikkivideoilla "Lady Godiva" (2012) ja "I've Got What it Takes" (2013).

## Musiikki
Flether on julkaissut kaksi singleä, "Boys in Books" ja "The Way We Were" ja esittänyt kanavallaan lukuisia cover-kappaleita. Hän laulaa myös Alex Dayn albumilla Epigrams and Interludes kappaleissa "Poison" ja "This Kiss".

## Lähteet

## Aiheesta muualla
*Virallinen kotisivu
*Twitter
*Tumblr
Dzmitryi Miltšakou

**Dzmitryi Sjarhejevitš Miltšakou** (, , 2. maaliskuuta 1986 Minsk, Valko-Venäjän SNT) on valkovenäläinen jääkiekkomaalivahti, joka edustaa VHL-liigassa pelaavaa AKM Tulaa.

## Pelaajaura
Miltšakou pelasi ensimmäiset miesten ottelunsa kaudella 2002–2003 Junost Minskissa, mutta hän oli ennen sitä käynyt Ruotsissa pelaamassa muun muassa Modon juniorijoukkueessa.

Miltšakou pelasi Valko-Venäjän pääsarjassa aina vuoteen 2013. Tuona aikana hän edusti Junost Minskiä (kaudet 2002–2003 ja 2003–2004), Dinamo Minskiä (2003–2006), H’K Vitsebskiä (2006–2008), H’K Homelia (2008–2009), H’K Brestiä (2009–2010) ja Metallurg Žlobinia (2010–2013).

Kaudeksi 2013–2014 Miltšakou palasi Dinamo Minskiin, joka pelasi KHL-liigassa. Dinamo lainasi Miltšakoun osaki kautta Žlobiniin. Miltšakou edusti Dinamoa kolme kautta, kunnes palasi Junost Minskiin.

Kauden 2018–2019 Miltšakou pelasi tšekkiläisessä HC Plzeňissä ja kauden 2019–2020 kazakstanilaisessa Arlan Kokshetaussa. Seuraavana kautena hän palasi Žlobiniin.

Kausina 2011–2012 ja 2012–2013 Miltšakou valittiin Valko-Venäjän liigan parhaaksi maalivahdiksi. Hän voitti myös sarjan mestaruuden kauden 2011–2012 päätteeksi. Valko-Venäjän jääkiekkomaajoukkueessa Miltšakou on pelannut neljissä MM-kisoissa. Neljissä kisoissaan hän pelannut viisi ottelua, häviten jokaisen niistä.

## Lähteet
K-Wagen

**K-Wagen** oli Saksassa kehitelty raskas panssarivaunu ensimmäisen maailmansodan aikana. K-Wagen ei koskaan osallistunut varsinaisiin taisteluihin, mutta kaksi prototyyppiä oli rakennettu ennen sodan päättymistä.

## Piirteet

K-Wagenin rakennus hyväksyttiin sotaministeriössä 28. kesäkuuta 1917. Tulevalle vaunulle asetettiin sellaisia ehtoja kuin kyky ylittää neljän metrin levyinen juoksuhauta ja kolmen sentin paksuinen panssarointi. Aseistukseksi suunniteltiin yhtä tai kahta tykkiä sekä neljää konekivääriä ja kahta liekinheitintä. Alun perin vaunun voimanlähteeksi suunniteltiin kahta 200 hevosvoiman moottoria. Vaunu oli tarkoitus tuoda taistelukentälle kahdessa osassa ja koota se vain muutaman kilometrin päässä etulinjasta. Vaunut oli tarkoitus aseistaa Idsteinin linnoituksen 7,7-senttisillä tykeillä. Moottori havaittiin pian liian heikoksi, ja se muutettiin kahdeksi Daimlerin 650 hevosvoiman moottoriksi. K-Wagenin rakennushanke herätti vastustusta. Kaikki eivät uskoneet valtavan 13-metrisen ja 120-tonnisen vaunun selviävän taistelukentän tykistötulituksesta. Hanke kärsi myös valmistajien aikatauluongelmista. Vastustuksesta huolimatta tilattiin viisi K-Wagenia, joista kaksi saatiin osaksi valmiiksi ennen sodan päättymistä. Vain yksi niistä oli kokonaan valmis ja toisesta puuttui vielä moottorit.

## Lähteet
Akvaario (albumi)

**Akvaario** on suomalaisyhtye Indican kuudes studioalbumi. Sen julkaisi Suomen Musiikki sekä CD-levynä että digitaalisesti ladattavana 24. tammikuuta 2014. Albumin CD-versiossa on mukana kaksi akustista versiota albumin kappaleista, joita ei tule lainkaan digitaalisesti myyntiin. Albumin ensimmäinen single, "Älä kanna pelkoa", julkaistiin marraskuussa 2013. 

Albumi tuotettiin samaan aikaan heidän englanninkielisen studioalbumin, *[[Shine (Indican albumi)|Shinen]]* kanssa, joka aiheutti yhtyeen jäsenille niin paljon paineita, että yhtye oli jopa lähellä hajota. 

Levy sijoittui julkaisuviikollaan Suomen virallisen albumilistan kolmanneksi ja lisäksi nousi Rumba-listan ykköseksi. Myös levyn arvostelut olivat myönteisiä, mm. Keskisuomalaisen toimittaja Aki Lehti, kehui albumia Indican uran parhaaksi todeten, että Jonsun sävellykset ja tekstit ovat ensimmäistä kertaa tasapainossa.

## Kappaleet
#
#
#
#
#
#
#
#
#
#
#
#Älä kanna pelkoa (akustinen)
#Akvaario (akustinen)

## Arvostelut
* Keskisuomalainen: *positiivinen*
* Noise.fi: 
* Soundi: 
* V2.fi: 

## Lähteet
Nurmonjoki

**Nurmonjoki** on Lapuanjoen sivujoki Etelä-Pohjanmaalla. Sen pituus on 80 kilometriä. Se saa alkunsa Ahvenjoen ja Lehmijoen yhtymästä Peräseinäjoella, virtaa Nurmon läpi ja laskee Lapuanjokeen Lapuan keskustassa. Sitä säännöstelevät Hipin, Hirvijärven ja Varpulan tekojärvet sekä myös Hirvikosken vesivoimala.

## Lähteet
Polatskin ruhtinaskunta

**Polatskin ruhtinaskunta** () oli keskiaikainen valtio nykyisen Valko-Venäjän alueella, Pihkovasta kaakkoon. 

Venäläisen Nestorin kronikan mukaan varjagi Ragnvald Olafsson perusti valtion 900-luvun puolivälissä. Se oli Kiovan Rusin vaikutuspiirissä, ja vuonna 1071 siitä tuli Kiovan vasallivaltio.

1200-luvun puolivälissä Polotsk siirtyi vasalliksi nopeasti voimistuvaan Liettuan suuriruhtinaskuntaan. Vuodesta 1397 alkaen se oli enää Polotskin voivodikunta, Liettuan hallinnollinen osa. Muun Liettuan suuriruhtinaskunnan tavoin se liitettiin myöhemmin Puolaan.  

## Lähteet
Voitolla yöhön (albumi)

**Voitolla yöhön** on rap-kaksikko JVG:n kolmas pitkäsoitto, joka julkaistiin PME Recordsin kautta 28. helmikuuta 2014. Albumin ensimmäinen single "Voitolla yöhön" julkaistiin musiikkivideona 28. marraskuuta 2013. Kappaleella vierailee jääkiekkoilija Siim Liivik. Albumi on aikaisempaan JVG:n tuotantoon verrattuna tyyliltään elektronisempaa, ja sitä ovat olleet tuottamassa DJPP ja MD$. Albumin toinen single "Huominen on huomenna" julkaistiin 7. helmikuuta 2014. Myös kappaleista "Mist sä tuut", "Fäijönii" ja "Etenee" on julkaistu musiikkivideot. Albumilla vierailevat muun muassa Sanni, Karri Koira, Mikael Gabriel ja Pete Parkkonen. Kuten kaksi JVG:n aikaisempaakin albumia myös *Voitolla yöhön* nousi parhaimillaan Suomen virallisen albumilistan ykköspaikalle.

Albumi palkittiin vuoden 2015 Emma-gaalassa "vuoden hiphop-albumina".

## Kappaleet

## Biitit
* MDS: 1, 5, 8, 9
* MDS, Jarkko Ehnqvist, Ercola: 2
* Jarkko Ehnqvist: 3
* Ercola: 4
* MGI, GoodWill, BeatBin: 6, 14
* Palmroth: 7
* DJPP, Ercola: 10, 13
* Jaakko Salovaara, DJPP: 11
* MDS, Gundrei, Jarkko Ehnqvist: 12

## Arvostelut
* Rumba: 
* Soundi: 

## Lähteet
Illja Šynkevitš

**Illja Aljaksandravitš Šynkevitš** (, , s. 1. syyskuuta 1989 Minsk, Valko-Venäjän SNT) on valkovenäläinen jääkiekkopuolustaja.

## Seurajoukkue

Šynkevitš on läpi uransa edustanut kotimaansa seurajoukkueita. Debyyttinsä Valko-Venäjän pääsarjassa Šynkevitš teki kaudella 2007–2008 Keramin-Minskissa. Edellisellä kaudella hän oli pelannut alempaa sarjatasoa, Vyšeišaja ligaa HK Vitebskin kakkosjoukkueessa.

Keramin Minskissa Šynkevitš pelasi kaudella 2008–2009 vielä kymmenen ottelua ennen siirtoa samassa sarjassa pelaavaan H’K Šah’tsjor Salihorskin joukkueeseen. 

Šynkevitš pelasi kaudella 2009–2010 Šah’tsjorissa 46 ottelua, kunnes siirtyi KHL-liigassa pelaavaan Dinamo Minskin. Otteluita ehti kertyä vain kolme. Dinamosta tie vei seuraavaksi kaudeksi Junost Minskin. Kuuden Junostissa pelatun ottelun jälkeen Šynkevitšin uudeksi joukkueeksi tuli Metallurg Žlobin.

Metallurg Žlobinissa Šynkevitš pelasi kolmen kauden aikana 131 Ekstraligan runkosarjaottelua, mikä on eniten hänelle yhdessä seurassa. Runkosarjan lisäksi hän pelasi yhteensä 30 pudotuspeliottelua, ja hän juhlikin kaudella 2011–2012 Valko-Venäjän mestaruutta. Kaudella 2012–2013 hän teki pääsarjatason piste-ennätyksensä, 16 pistettä.

Kausi 2012–2013 jäi Šynkevitšin viimeiseksi Metallurgissa ja hän palasi Dinamo Minskiin kahden vuoden sopimuksella.

## Maajoukkue

Šynkevitš pelasi Valko-Venäjän alle 20-vuotiaiden jääkiekkomaajoukkueessa vuoden 2009 nuorten 1. divisioonan MM-kisoissa, joissa Valko-Venäjä voitti hopeaa. Hänen ensimmäinen aikuisten arvokisaturnauksensa oli MM-kisat 2013, joissa Šynkevitš teki seitsemässä ottelussa yhden syötön.

## Lähteet
Valko-Venäjän parlamentti

**Valko-Venäjän parlamentti** (, ) eli **kansalliskokous** on Valko-Venäjän  lakiasäätäävä kansanedustuslaitos. Parlamentti on kaksikamarinen. Presidentille on perustuslakimuutoksissa ja kansanäänestyksissä lisätty valtaa, joten parlamentin vaikutusvalta on vähäinen.

Edustajainhuoneessa on 110 edustajaa, jotka valitaan vaalein neljäksi vuodeksi. Ylähuoneessa eli tasavallan neuvostossa on 64 edustajaa, joista presidentti nimittää kahdeksan ja loput 56 valitaan neljäksi vuodeksi kerrallaan paikallishallinnoista, kahdeksan kultakin hallinnollisen piirin tasolta.

Edelliset parlamenttivaalit järjestettiin vuonna 2019. Euroopan turvallisuus- ja yhteistyöjärjestö Etyj piti vuoden 2016 vaaleja vilpillisinä. Myös vuoden 2012 vaalit olivat Etyjin mukaan ongelmalliset. Osa merkittävistä poliitikoista oli vaalien ajan vankilassa tai osallistumiskiellossa rikosrekisterin vuoksi. Etyjin mukaan myös äänenlaskentamenetelmät olivat epäilyttävät. Vaaleissa oppositio ei saanut yhtään paikkaa parlamentissa kuten ei edellisissäkään vaaleissa.

Valko-Venäjän parlamentti kokoustaa ja toimii Minskin keskustassa sijaitsevassa Hallituksen talossa.

## Lähteet
Bourgesin katedraali

**Bourgesin katedraali** on goottilaistyylinen katedraali Keski-Ranskan Bourgesissa, noin 190 km Pariisista itään. Sen mallina on käytetty Pariisin Notre-Damea.

Katedraali on Unescon maailmanperintökohde vuodesta 1992.

Bourgesin katedraalin rakennus aloitettiin vuonna 1195, kun paikalla aiemmin sijainnut, Rooman vallan aikana rakennettu katedraali julistettiin lian pieneksi. Uusi goottilaistyylinen katedraali rakennettiin suurelta osin Henri de Sullyn, Bourgesin arkkipiispan, rahoittamana. Katedraali vihittiin käyttöön vuonna 1324, vaikka rakennustyöt jatkuivat vielä 1500-luvulle saakka.

Nykyään Bourgesin katedraali on yksi Ranskan merkittävimmistä katedraaleista ja suosittu nähtävyys. Katedraali on paitsi arkkitehtoninen taidonnäyte, myös osoitus kristinuskon mahdista keskiaikaisessa Ranskassa. Katedraalia ympäröi yhä joukko keskiaikaisia, osittain alkuperäisessä kunnossa olevia rakennuksia, nykyään hotellina toimivan 1600-luvun arkkipiispan palatsin osia sekä klassiseen ranskalaiseen tyyliin suunniteltu katedraalin puutarha.


Bourges-Kathedrale-112-2008-gje.jpg|
Bourges-Kathedrale-116-Seite-2008-gje.jpg|
Bourges-Kathedrale-154-Dach-Streben-2008-gje.jpg|
Bourges-Kathedrale-120-Westfassade-2008-gje.jpg|
Bourges-Kathedrale-128-2008-gje.jpg|
Bourges-Kathedrale-142-Fenster-2008-gje.jpg|


## Lähteet

## Aiheesta muualla
Genex

**Geneks** (, ) eli **Genex Ltd.** on Valko-Venäjän Minskissä toimiva rahtilentoyhtiö, joka on perustettiin 1997 Minskin kansalliselle lentokentälle. Yhtiön toimenkuvaan kuuluu lähetysten kuljettaminen maalla ja ilmassa, sekä niiden tullaaminen.

## Historia
Geneks perustettiin 1997 tullauspalveluksi. Kesäkuussa 2003 yritys päätti laajentaa toimintaansa lentoyhtiöksi ostamalla venäläisen Antonov An-2 -lentokoneen. 2006 Geneks aloitti kansainväliset rahtilennot An-26B -rahtikoneella. Tammikuussa 2014 yhtiön laivastoon kuului kaksi An-26B-rahtikonetta. Toimintavuosiensa aikana yhtiö on kasvanut kolmen hengen tullauspalvelusta 45 hengen rahtilentoyhtiöksi.

## Yhteistyökumppanit

Tammikuussa 2014 Geneks teki neljän lentoyhtiön kanssa yhteistyötä:
* Belavia,
* Czech Airlines,
* Lufthansa ja
* Polskie Linie Lotnicze LOT

## Katso myös
*TransAVIAexport Airlines
*Ruby Star
*Belavia

## Lähteet

## Aiheesta muualla
*Geneksin viralliset sivut
Kurapaty

**Kurapaty** on metsäalue Valko-Venäjällä lähellä Minskiä. Stalinin hallinnon aikana vuosina 1937 - 1941 siellä teloitettiin tuhansia, eräiden arvioiden mukaan jopa yli 200&nbsp;000 valkovenäläistä siviiliä. Alueen joukkohaudat paljastettiin vuonna 1988.

Surmapaikalla on graniittinen penkki,  jonka Yhdysvaltojen presidentti Bill Clinton lahjoitti käydessään paikalla vuonna 1994. Muistomerkki on ollut usein ilkivallan kohteena.

## Lähteet

## Aiheesta muualla
Jyrise

**Jyrise** (oikealta nimeltään **Rauno Jürise** s. 23. huhtikuuta 1989 Paide, Viro) on suomenvirolainen rap-artisti.

Musiikin tekemisen Jyrise aloitti vuonna 2006. Vuonna 2007 Jyrise vieraili NRJ:n Aamupoikien "Pannaax Menee" -singlellä, joka sai paljon soittoaikaa kesällä 2007. Jyrise teki musiikkia ennen kuin katsoi olevansa valmis tekemään ensimmäisen albuminsa.

Vuonna 2010 Jyrise teki Amazing -kappaleen virolaisen B2H-artistin kanssa. Kappaleessa räpättiin niin suomeksi, englanniksi kuin viroksikin. Kappale sai paljon soittoaikaa Virossa, ja siellä kiinnostuttiin myös suomalaisesta hip-hopista.

Vuonna 2010 Jyrise julkaisi tulevalta albumilta ensimmäisen singlen, joka kantoi nimeä *Parempaa et saa*.
Kappale sai nopeasti 100&nbsp;000 hittiä YouTubessa ja paljon soittoaikaa radioissa ja oli muun muassa NRJ:n Top10-listalla. Kappaleen musiikkivideo aiheutti mediassa myös keskustelua. Vuonna 2010 Jyrise oli päivittäin nuorisoasiainkeskuksessa nauhoittamassa tulevaa albumiaan ja samalla hän keikkaili. Ensimmäinen levy, *Ensi-ilta*, julkaistiin vuonna 2011. Levyn julkaisua juhlittiin Helsingin Circusissa. Albumin julkaisi Helsinki Freedom Records. Albumilta julkaistiin myöhemmin singlet *Nyt*, *MHz* sekä *Täyskäsi*. Albumilla vierailivat muun muassa Mila, Flowboysfam, Mia sekä OP. *Ensi-iltaa* olivat tuottamassa Mats Takila sekä Olli-Pekka "OP Beats" Vuorinen. 

Jyrise julkaisi epävirallisen singlen *Sairasloma* kesällä 2013. Jyrise on myös esiintynyt Kalajoen juhannuksessa 2010-luvulla.

Jyrise ilmoitti keväällä 2020, että aikoo jatkaa musiikin tekemistä myös viroksi. Hän on sanonut, että ei lopeta musiikin tekemistä suomeksi, mutta keskittyy tällä hetkellä Viron musiikkimarkkinoihin. Jyrise julkaisi tammikuussa 2020 ensimmäisen kappaleensa viroksi nimellä "Kesklinn" ja maaliskuussa toisen kappaleen nimeltä "Safari", jossa oli mukana vierailemassa näyttelijä Sampsa Tuomala.

## Lähteet
Gregor MacGregor

**Gregor MacGregor** (24. joulukuuta 1786 Glengyle, Skotlanti, Ison-Britannian kuningaskunta – 4. joulukuuta 1845 Caracas, Venezuela) oli skotlantilainen kenraali ja seikkailija, joka onnistui huijaamaan valtavia summia rahaa esiintymällä kuvitteellisen *Poyais*-valtion prinssinä.

## Ura
Gregor MacGregor oli koulutukseltaan sotilas. Hän oli liittynyt kuninkaalliseen laivastoon vuonna 1803, ja taisteluihin hän osallistui ainakin nykyisen Floridan alueella, Kolumbiassa sekä Venezuelan itsenäisyystaistelussa 1820-luvun alussa.

## Poyais
 
Palattuaan vuonna 1820 Britanniaan MacGregor kehitti itselleen uuden identiteetin esiintyen kuvitteellisen *Poyaisin* tasavallan prinssinä ja käyttäen paikallista heimopäällikköä tarkoittavaa *Cacique*-titteliä.

Poyais oli MacGregorin tarinoissa yli 32&nbsp;000 neliökilometrin suuruinen valtio, joka sijaitsi moskiittorannikolla, *Black River* -joen lähellä, nykyisessä Hondurasissa. Hedelmällinen ja luonnonvaroiltaan vauras maa oli ainoastaan vailla rahoitusta ja työvoimaa niiden hyödyntämiseksi. MacGregorin mukaan Poyaisissa oli hyvin toimiva infrastruktuuri ja hyväntahtoisten alkuasukkaiden lisäksi maata asutti jo joukko brittejä. Kaikki tämä oli todennettavissa myös kirjasta *A Sketch of the Mosquito Shore, Including the Territory of Poyais, & c.*, jonka oli nimellisesti kirjoittanut kapteeni *Thomas Strangeways* – mutta todellisuudessa MacGregor itse.

Niinpä lokakuussa vuonna 1822 MacGregor laski liikkeelle Poyaisin nimissä 200&nbsp;000 (noin 16 miljoonaa euroa) joukkovelkakirjalainan kuuden prosentin korkotuotolla. Tuotto oli puolet suurempi kuin mitä Britannian valtio lupasi, mutta linjassa vastaperustettujen valtioiden, kuten Brasilian, Guatemalan, Kolumbian ja Meksikon tarjoamien tuottojen kanssa. Jo syyskuussa (tai mahdollisesti loppuvuodesta) 1822 lähti ensimmäinen seitsemästä suunnitellusta laivalastillisesta uudisasukkaista kohti oletettua Poyaisin unelmavaltiota *Honduras Packet* -aluksella. Toinen laiva jätti Lontoon tammikuussa 1823. Kahden kuukauden matkan jälkeen edessä oli karvas pettymys. Poyaisin sijaan edessä oli ainoastaan läpitunkeutumaton viidakko. Yksi matkustaja surmasi itsensä, yli puolet menehtyi trooppisiin tauteihin ja aliravitsemukseen. Ohi seilannut laiva pelasti loput matkalaisista Belizeen. Lopulta hengissä selvisi vain 60 matkaan lähteneestä 240 uudisasukkaasta. Sana epäonnistuneesta matkasta saavutti Lontoon ja loput viisi matkalle jo lähtenyttä alusta saatiin käännytettyä takaisin.

Poyais-huijauksen paljastuttua MacGregor oli jo kaukana. Hän yritti toistaa rikoksensa. Vuonna 1825 hän jäi kuitenkin kiinni Ranskassa, joka luovutti hänet Britanniaan. Hänen todellisen henkilöllisyytensä paljastuttua hänet karkotettiin maasta. Kiitokseksi hänen osallistumisestaan itsenäisyystaisteluun Venezuela myönsi hänelle sekä maan kansalaisuuden että eläkkeen. Hän asui siellä kuolemaansa saakka.

On epäilty, että MacGregor olisi kärsinyt narsistisesta persoonallisuushäiriöstä.

## Lähteet
* 

### Viitteet

## Kirjallisuutta
* 

## Aiheesta muualla

* Google Book: A Sketch of the Mosquito Shore, Including the Territory of Poyais, & c.
Ehkäisevä päihdetyö Ehyt

**Ehkäisevä päihdetyö EHYT ry** toimii koko maassa ja koko väestön parissa terveiden elämäntapojen edistämiseksi. Järjestön työ ulottuu lapsista ja nuorista työ- ja eläkeikäisiin.

Alkoholiin, tupakkaan ja huumeisiin liittyvän ehkäisevän työn ohella Ehyt ehkäisee pelaamisesta syntyviä haittoja. Samalla se vaikuttaa koko yhteiskuntamme hyvinvoinnin kehittämiseen. Ehyt muodostettiin 1.1.2012 kun Elämäntapaliitto, Terveys ry ja Elämä on parasta huumetta ry yhdistyivät Ehkäisevä päihdetyö Ehytiksi. 

## Toiminta
Ehyt tarjoaa toimintaa ja palveluja lapsille, nuorille ja heidän vanhemmilleen sekä opiskelijoille, työikäisille ja ikääntyneille. Ehyt vahvistaa sosiaali- ja terveysalan, nuoriso- ja kasvatusalan sekä monien muiden eri alojen ammattilaisten ja vapaaehtoisten ehkäisevän päihdetyön osaamista koulutuksilla ja tapahtumilla. Ehyt toimii yhteistyössä kuntien, hyvinvointialueiden, järjestöjen ja verkostojen kanssa ehkäisevän työn vahvistamiseksi.

Ehyt ylläpitää ja kehittää muun muassa päihteettömiä Elokolo-kohtaamispaikkoja, päihdeasiamiestoimintaa ja ympärivuorokautista päihdeneuvontapuhelinta (0800 900 45). Lisäksi järjestö työskentelee yhteistyössä koulujen ja oppilaitosten, työyhteisöjen, verkkoyhteisöjen, kuntien sekä muiden järjestöjen kanssa.

Ehyt pyrkii vaikuttamaan suomalaisen alkoholikulttuurin muuttamiseen. Järjestö haluaa edistää suomalaisten hyvinvointia ja vähentää päihdehaittoja ihmisten arjessa.

Järjestön toimintaa rahoittavat muiden muassa Sosiaali- ja terveysjärjestöjen avustuskeskus (STEA), Euroopan sosiaalirahasto (EU/ESR), sosiaali- ja terveysministeriö (THL:n terveyden edistämisen määräraha), opetus- ja kulttuuriministeriö, Brita Maria Renlunds stiftelse ja Helsingin kaupunki.
## Lähteet

## Aiheesta muualla
* Ehkäisevä päihdetyö Ehyt ry:n kotisivut
Turaun ja Pinskin ruhtinaskunta

**Turaun ja Pinskin ruhtinaskunta**, Turovin ja Pinskin ruhtinaskunta () tai **Turaun ruhtinaskunta**, Turovin ruhtinaskunta () oli nykyisen Valko-Venäjän eteläosissa ja osin nyky-Ukrainan pohjoisosissa Dneprin purjehduskelpoisen sivuhaaran Pripetin vesistöalueella sijainnut itäslaavilainen, pohjoisosiltaan erityisesti dregovitšien feodaalinen ruhtinaskunta 900-1300-luvuilla. Sillä oli merkittävä rooli Kiovan Rusin, Puolan ja Liettuan alueen silloisten heimojen välillä. Alueen kautta kulki kauppareitti. 

Ruhtinaskunnan pääkaupunki oli Turau. Keskiaikaisista kroniikoista löytyy ensimaininta ruhtinaskunnan kaupungeista seuraavasti: Turau (vuonna 980), Brest (vuonna 1019), Pinsk (vuonna 1097),  Staryi Tšortoryisk (vuonna 1110), Kletsk (vuonna 1128), Slutsk (vuonna 1116) ja Mazyr (vuonna 1155).  

Legendan mukaan varjagi Tur (Tor) perusti Turaun vuoden 950 paikkeilla. Bysantin kristilliset vaikutteet levisivät 1100-luvulla voimakkaasti ja käsityötaidot kehittyivät. Tuolta ajalta ovat peräisin filosofi ja piispa Kirill Turovilaisen kristilliset kirjoitukset, jotka on löydetty kaupunkiarkeologisissa kaivauksissa.

1300-luvun alkupuolella ruhtinaskunnan alue liitettiin Liettuan suuriruhtinaskuntaan. Myöhemmin siitä tuli osa Puolaa ja 1700-luvun lopulla osa Venäjän keisarikuntaa. 

## Lähteet

## Aiheesta muualla
*Turov   (gomel-region.by)
*Turov  (belarustourism.by)
Teiju

**Teiju** (*Tupinambis teguixin*) on teijuliskojen heimoon kuuluva laji. Se liikkuu päiväaikaan.

## Ulkonäkö ja koko

Yksilön pituus on 80–100 cm. Eläin on raidallinen. Pääväri on kuparinruskea ja raidat ovat tummanruskeita tai mustia. Jalat ovat pitkät ja vahvat.

*Tupinambis teguixin* voi erottaa *[[Salvator merianae]]sta* suomujen perusteella.

* *T. teguixin* silmän ja sieraimen välissä on yksi suomu.
* *S. merianaen* silmän ja sieraimen välissä on kaksi suomua.

## Levinneisyys ja elinympäristö

Teijua tavataan Etelä-Amerikassa Amazon- ja Orinoco-jokien suistoissa. Sitä esiintyy metsässä ja savannilla.

## Lisääntyminen

Munia on 4–32.

## Ravinto

Eläin on enimmäkseen lihansyöjä, mutta saattaa syödä myös kasveja. Se saalistaa kaikenlaisia eläimiä ja syö myös munia ja haaskoja.

## Lähteet

## Aiheesta muualla

* http://www.herpetomania.fi/marikan_herppisivut/teijut.html
Inarilainen

**Inarilainen** on paikallislehti, joka ilmestyy Inarin ja Utsjoen kunnissa. Sen julkaisijana oli tammikuusta 2014 alkaen Fourpress Oy. Aiempi julkaisija oli Ukko-Media, jonka liiketoimet Fourpress osti.

Lehden julkaisija on vuoden 2021 maaliskuusta alkaen toiminut Hilla Group Oyj. 

Inarilainen muuttui postin keskiviikkojakelun loppumisen myötä tilattavaksi paikallislehdeksi vuonna 2016. Ensimmäinen Inarilainen on julkaistu syyskuussa 1996 .

## Lähteet
Saariselän Sanomat

**Saariselän Sanomat** on ilmaislehti, joka ilmestyy Saariselällä. Se on perustettu 1989. Sitä julkaisee tammikuusta 2014 alkaen Fourpress Oy. Aiempi julkaisija oli Ukko-Media, jonka liiketoimet Fourpress osti.

## Lähteet
Girls

**Girls** on yhdysvaltalainen draamakomediasarja. *Girls* alkoi HBO-kanavalla 15. huhtikuuta 2012. Sarjan jaksoja on esittänyt Suomessa Yle TV2. Sarjan luoja ja päätuottaja on Lena Dunham, joka näyttelee myös pääosaa, Hannahia.

Sarjan tapahtumien keskiössä ovat neljän parikymppisen New Yorkissa asuvan naisen elämä ja ihmissuhteet.

Sarja palkittiin vuonna 2013 parhaan musikaali- tai komediasarjan ja naispääosan Golden Globella.

Sarja päättyi kuudenteen kauteensa 16. huhtikuuta 2017.

## Näyttelijät
### Päärooleissa

### Sivurooleissa

## Tuotantokaudet

## Lähteet
*
Teijuliskot

**Teijuliskot** (Teiidae) on liskojen alalahkoon kuuluva heimo. Heimoon kuuluu 150 lajia, ja 18 sukua.

## Taksonomia
* Alaheimo Teiinae:
** Ameivat – *Ameiva* (14 lajia)
***[[Ameivula]] –* (11 lajia)
***[[Aspidoscelis]]* – (46 lajia)
***[[Aurivela]]* – (2 lajia)
***[[Cnemidophorus]]* – (19 lajia)
***[[Contomastix]]* – (6 lajia)
***[[Dicrodon]]* – (3 lajia)
***[[Glaucomastix]]* – (5 lajia)
***[[Holcosus]]* – (18 lajia)
***[[Kentropyx]]* – (9 lajia)
***[[Medopheos]]* – (1 laji)
***[[Pholidoscelis]]* – (20 lajia)
***[[Teius]]* – (3 lajia)
*Alaheimo Tupinambinae:
***[[Callopistes]]* – (4 lajia)
***[[Crocodilurus]]* – (1 laji)
**''Dracaena'' – (3 lajia)
***Guyanankaimaanilisko (*D. guianensis*)
***[[Salvator]]* – (3 lajia)
****[[Salvator merianae]]*
***[[Tupinambis]] –* (8 lajia)
***Teiju (*T. teguixin*)
**†*[[Paradracaena]]*
**†*[[Lumbrerasaurus]]*
**†*[[Wautaugategu]]*

## Lähteet
Sally Hawkins

**Sally Cecilia Hawkins** (s. 27. huhtikuuta 1976 Dulwich, Lontoo, Yhdistynyt kuningaskunta) on brittiläinen näyttelijä. Hänet tunnetaan muun muassa roolistaan elokuvassa *[[Happy-Go-Lucky]]*, josta hänet palkittiin parhaan naispääosan Golden Globella. Hänen muita elokuviaan ovat esimerkiksi *[[Vera Drake]]*, *[[Viisasteleva sydän (vuoden 2007 elokuva)|Viisasteleva sydän]]*, *[[Made in Dagenham]]* ja Woody Allenin elokuva *[[Blue Jasmine]]*, josta hän sai parhaan naissivuosan Oscar-ehdokkuuden.

Vuonna 2017 Hawkins näytteli fantasiaelokuvassa *[[The Shape of Water]]*, josta hän sai parhaan naispääosan Oscar- ja Golden Globe -ehdokkuudet.

## Filmografia

## Lähteet

## Aiheesta muualla

*
NBA:n varaustilaisuus 1985

**Vuoden 1985 ** pidettiin 18. kesäkuuta 1985 Madison Square Gardenissa, New Yorkissa. Varaustilaisuudessa varattiin kaikkiaan 162 pelaajaa seitsemän kierroksen aikana.

## Varaukset
### Ensimmäinen kierros

### Toinen kierros

## Lähteet
Fosforylaasikinaasi

**Fosforylaasikinaasi** on entsyymi, joka osallistuu glykogeeniaineenvaihdunnan säätelyyn. Entsyymi siirtää fosfaattiryhmiä ATP-molekyyliltä eräille glykogeenifosforylaasin seriiniaminohapoille. Tämä aktivoi glykogeenifosforylaasia ja siten glykogeenin pilkkoutumista eli glykogenolyysiä. Fosforylaasikinaasin EC-numero on EC 2.7.11.19.

## Ominaisuudet ja toiminta
Fosforylaasikinaasi on hyvin suurikokoinen proteiini ja sen molekyylimassa on 1,2 MDa. Eläimillä entsyymistä esiintyy kahta isoentsyymiä, toinen maksassa ja toinen lihaskudoksessa. Fosforylaasikinaasi on heksadekameeri ja koostuu neljästä alayksiköstä joista jokainen jakautuu edelleen neljään alayksikköön, jotka ovat α-, β-, γ- ja δ-alayksiköt. Näistä alayksiköistä katalyyttisestä aktiivisuudesta vastaa γ-alayksikkö ja muut ovat säätelyalayksikköjä. δ-Alayksikkö on kalsiumionisensitiivinen kalmoduliini.

Fosforylaasikinaasi siirtää fosfaattiyhmiä eli fosforyloi glykogeenifosforylaasin seriiniaminohappoja ja tämä saa glykogeenifosforylaasin muuttumaan inaktiivisesta b-muodosta aktiiviseksi a-muodoksi ja näin glykogenolyysi aktivoituu soluissa. Myös fosforylaasikinaasilla on aktiivinen a-muoto ja inaktiivinen b-muoto. Proteiinikinaasi A aktivoi fosforylaasikinaasia fosforyloimalla inaktiivisen b-muodon α- ja β-alayksiköitä, jolloin fosforylaasikinaasin konformaatio muuttuu ja γ- ja δ-alayksiköt pääsevät muodostamaa kompleksin ja aktiivisen a-muodon entsyymistä. Toinen entsyymi proteiinifosfataasi 1 puolestaan kykenee inaktivoimaan fosforylaasikinaasin defosforyloimalla α- ja β-alayksiköt. Fosforylaasikinaasia aktivoivat myös kalsiumionit, koska ne aktivoivat kalmoduliinin eli fosforylaasikinaasin δ-alayksikön.

Puutteellisesti toimiva fosforylaasikinaasi on yhdistetty useisiin glykogeenin varastoitumissairauksiin niin ihmisillä kuin muillakin eläimillä.

## Lähteet
Jääkiekon nuorten 1. divisioonan maailmanmestaruuskilpailut 2006

**Jääkiekon nuorten 1. divisioonan maailmanmestaruuskilpailut 2006** pelattiin kahdessa lohkossa. Lohko A pelattiin Slovenian Bledissä 11. joulukuuta 2005 ja 17. joulukuuta 2005 välisenä aikana. Lohko B pelattiin Minskissa, Valko-Venäjällä 12. joulukuuta 2005 ja 18. joulukuuta 2005 välisenä aikana.

## Lohkot

### A-lohko

* 
* 
* 
* 
* 
* 
 
### B-lohko

* 
* 
* 
* 
* 
* 

## Lohko A

### Ottelut

----

----

----

----

### Pistepörssi

### Maalivahtien torjuntatilastot

## Lohko B

### Ottelut

----

----

----

----

### Pistepörssi

### Maalivahtien torjuntatilastot

## Lopulliset sijoitukset

## Lähteet